**Република Србија**

**Град Крагујевац**

**Градско веће**

**Број: 66-35/25-V**

**Датум: 15. април 2025. године**

**К р а г у ј е в а ц**

Градско веће, на основу члана 59. став 1. тачка 25. Статута града Крагујевца (''Службени лист града Крагујевца'' број 8/19), члана 2. став 1. тачка 27. Одлуке о Градском већу („Службени лист града Крагујевца'' број 29/24 - пречишћен текст), члана 33. Правилника о одобравању и финансирању програма којим се остварујe oпшти интерес у области спорта на територији града Крагујевца (''Службени лист града Крагујевца'', број 33/20 и 31/22) на седници одржаној 15. априла 2025. године, доноси

**Р Е Ш Е Њ Е**

**o финансирању/суфинансирању посебних програма организација/удружења којима се остварују потребе и интереси грађана у области спорта средствима буџета града Крагујевца за 2025. годину**

**I** Расподељују се средства буџета града Крагујевца за 2025. годину, у висини од 1.450.000,00 (једанмилиончетиристотинепедесетхиљада) динара за финансирање/суфинансирање посебних програма организација/удружења у области спорта у 2024. години и то до износа у табеларном приказу:

|  |  |  |  |
| --- | --- | --- | --- |
| **Ред.**  **број** | **Назив спортске организације/удружења** | **Назив програма** | **Висина новчаних средстава за финансирање / суфинансирање посебних програма( до наведеног износа у РСД)** |
| 1. | Спортски клуб „Пират“ | Омасовљење пливачког спорта | 750.000,00 |
| 2. | Национални спортски савез ''3x3 баскет'' | Камп 33 Крагујевац –професионални ФИБА баскет турнир А категорије у сезони Србије 2025 | 350.000,00 |
| 3. | Национални спортски савез ''3x3 баскет'' | Камп „3x3 New Year's Madness No 8“ | 350.000,00 |

**II** Средства за финансирање/суфинансирање посебних програма спортских организација из поглавља I овог решења планирана су Одлуком о буџету града Крагујевца за 2025. годину (''Службени лист града Крагујевца'', број 37/24) на Разделу 6 – Градска управа за друштвене делатности, Програм 14-Развој спорта и омладине, Програмска активност 0001 (ПА 0001) – Подршка локалним спортским организацијама, удружењима и савезима, Функција 810 – Услуге рекреације и спорта, Економска класификација 481 – Дотације невладиним организацијама, а распоређена Програмом расподеле средстава за финасирање/суфинансирање програма и пројеката удружења/организација у граду Крагујевцу у 2025. години (“Службени лист града Крагујевца” број 39/24 и 3/25).

**III** Са носиоцима посебних програма из поглавља I овог Решења, којима су додељена средства, Град Крагујевац закључиће уговор о финансирању /суфинансирању посебног програма, који је основ за исплату средстава и праћење реализације финансираних /суфинансираних посебних програма.

За програме којима је додељен мањи износ новчаних средстава од траженог, носилац програма је у обавези да усагласи буџет програма са додељеним средствима у складу са чланом 35. став 5. Правилника о одобравању и финансирању програма којим се остварујe oпшти интерес у области спорта на територији града Крагујевца (''Службени лист града Крагујевца'', број 33/20 и 31/22)-у даљем тексту: Правилник, а што ће бити наведено и у информацији за носиоце посебних програма који су добили мањи износ средстава од траженог, да у року од 5 (пет) дана од дана достављања информације, доставе надлежној градској управи нову спецификацију трошкова, у складу са додељеним средствима или обавештење да одустају од средстава која су им додељена.

У случају да носиоци програма из поглавља I овог Решења, не усагласе /ревидирају буџет програма или не желе да усагласе /ревидирају буџет програма или то не учине у року назначеном у информацији из става 2. овог поглавља сматраће се да су одустали од додељених средстава и закључења уговора.

Надлежна градска управа информацију из става 2. овог поглавља, доставља носиоцима посебних програма из поглавља I овог Решења електронским путем, на mail адресу наведену у апликационом формулару.

Ревидирани/усаглашени буџети програма из става 2. овог поглавља након контроле од стране надлежне градске управе (уколико су усаглашени са додељеним средствима) су саставни део уговора из става 1. овог поглавља.

**IV** Пренос средстава из поглавља I овог Решења, вршиће се на основу: Уговора који ће се закључити између Града Крагујевца и носилаца посебних програма из поглавља I овог Решења и Решења Градоначелника о исплати средстава, уплатом средстава на наменски рачун носилаца посебних програма, отворен код Управе за трезор у складу са прописима којима се уређује пренос средстава из буџета Републике Србије, односно јединице локалне самоуправе, а по поднетом захтеву носилаца посебних програма, у складу са оствареним приходима и примањима буџета града Крагујевца за 2025. годину, а максимално до висине новчаног износа опредељеног у табеларном приказу у поглављу I овог Решења.

**V** Носиоци одобрених посебних програма из поглавља I овог Решења, у обавези су да доставе захтев за пренос средстава, као и извештаје о утрошку средстава са пратећом документацијом Градској управи за друштвене делатности.

Носиоци одобрених посебних програма у обавези су да без одлагања, а најкасније у року од 10 дана од дана сазнања о наступању околности услед којих нису у могућности да реализују посебан програм, о истом доставе писану информацију надлежној градској управи.

Носиоци одобрених посебних програма који не буду у могућности да реализују програм у целости немају право потраживања одобрених средстава за део програма који се не може реализовати или за које нема буџетских средстава, односно биће у обавези да на захтев надлежне градске управе изврше повраћај исплаћених средстава за нереализовани део програма.

**VI** Носиоци одобрених посебних програма из поглавља I овог Решења, дужни су да наменски користе средства исплаћена из буџета града Крагујевца.

Организације/удружења (носиоци програма) из поглавља I овог Решења, обавезни су да изврше повраћај дела исплаћених средстава у случају када носиоци посебних програма својим пропустом не изврше програм у целини или га изврше у небитном делу или га изврше са битним закашњењем ако су реализованим активностима постигнути битни ефекти програма; када престану да испуњавају услове који су на основу Правилника потребни за добијање средстава и уколико су средства само делимично ненаменски утрошена, а то није битно утицало на постизање битних ефеката програма, сагласно члану 46. став 4. и 5. Правилника.

**VII**  О реализацији Решења o финансирању/суфинансирању посебних програма организација/удружења којима се остварују потребе и интереси грађана у области спорта средствима буџета града Крагујевца за 2025. годину ( у даљем тексту: Решење) стараће се Градска управа за друштвене делатности.

**VIII** Ово решење је коначно и против њега се може покренути управни спор.

**IX** Ово решењеобјавити у ''Службеном листу града Крагујевца'', названичној интернет странициГрада [**www.kragujevac.ls.gov.rs**](http://www.kragujevac.ls.gov.rs) и огласној табли Градске управе за друштвене делатности.

**О б р а з л о ж е њ е**

Правни основ задоношењеРешења o финансирању/суфинансирању посебних програма организација/удружења којима се остварују потребе и интереси грађана у области спорта средствима буџета града Крагујевца за 2025. годинусадржан је у одредби члана 59. став 1. тачка 25. Статута града Крагујевца ("Службени лист града Крагујевца" број 8/19) и члана 2. став 1. тачка 27. Одлуке о Градском већу („Службени лист града Крагујевца“ број 29/24-пречишћен текст ) који прописују да Градско веће обавља и друге послове у складу са Законом, статутом и другим актима. Одредбама члана 33. Правилника о одобравању и финансирању програма којим се остварује општи интерес у области спорта на територији града Крагујевца (''Службени лист града Крагујевца'', број 33/20 и 31/22) у даљем тексту: Правилник, прописано је да Градско веће доноси акт о додели средстава за финансирање/суфинансирање програма oрганизација/удружења којима се остварују потребе и интереси грађана у области спорта средствима буџета Града за одређену годину.

Разлог за доношење овог Решења садржан је у потреби реализације обавезе утврђене Законом и Правилником, да надлежни орган Града, у конкретном случају Градско веће, донесе акт којим ће определити висину новчаних средстава за финансирање/суфинансирање посебних програма у области спорта у 2025. години, који је Комисија за оцену годишњих и посебних програма организација /удружења у области спорта за финансирање/суфинансирање средствима из буџета града за 2025. годину (у даљем тексту: Комисија) по спроведеној процедури и након вредновања и оцене предложила за финансирање.

На основу Јавног (отвореног) позива за подношење посебних програма које је спортским организацијама, удружењима и савезима на територији града Крагујевца упућен дана 31. јануара 2025. године, спортске организације доставиле су Комисији своје предлоге посебних програма.

Поступак избора и одобравања посебних програма поднетих у прописаном року извршен је у три фазе. У првој фази, коју је спровела Градска управа за друштвене делатности (у даљем тексту: надлежна управа) утврђена је испуњеност формалних услова (административна провера).

У другој фази поступка, Комисија је приступила вредновању и оцени квалитета и финансијској евалуацији предлога посебних програма који су, у складу са Правилником, прошли прву фазу поступка, односно који су испунили услове за даљу евалуацију. Своју оцену Комисија је засновала на значају реализације посебних програма за остваривање општег интереса у области спорта на територији Града, квалитету, очекиваним резултатима реализације посебних програма, одрживости и рационалности.

Предлог посебног програма Спортског клуба ''Пират“ под називом ''Омасовљење пливачког спорта'' односи се на организовање и спровођење спортског кампа у циљу омасовљења пливачког спорта кроз двомесечни рад клуба са најмлађом популацијом и подизање свести о утицају пливања на здравље и развој деце.

Предлог посебног програма Националног спортског савеза ''3x3 баскет'' под називом ‘'Камп 3x3 New Year's Madness Nо.8“ завршни баскет камп турнир 3x3 сезоне и едукација свих наших чланова'' односи се на завршни догађај 3x3 сезоне.

Предлог посебног програма Националног спортског савеза ''3x3 баскет'' под називом ''Камп 3x3 Крагујевац 2025-професионални Фиба баскет турнир А категорије у сезони Србије 2025.'' односи се на ФИБА баскет турнир А категорије у сезони Србије 2025.

Комисија је након вредновања и оцене квалитета предлога посебних програма, утврдила Прелиминарну листу вредновања и рангирања посебних програма са предлогом новчаних средстава за њихову реализацију, на коју у, Правилником прописаном року, није било приговора. По истеку рока за приговоре, на петој седници Комисије одржаној дана 14. априла 2025. године, Комисија је утврдила коначну Листу вредновања и рангирања са предлогом акта о избору посебних програма који се упућује Градском већу.

Ово решење конципирано је кроз девет (9) поглавља и то :

Поглављем I овог Решења извршена је расподела средстава за финансирање /суфинансирање посебних програма организација/удружења у области спорта у 2025. години.

Поглављем II овог Решења прецизиране су позиције буџета града Крагујевца за 2025. годину на којима су планирана средства за финансирање/суфинансирање посебних програма организација/удружења у области спорта у 2025. години, односно да су средства планирана Одлуком о буџету града Крагујевца за 2025. годину („Службени лист града Крагујевца“ број 37/24), а распоређена Програмом расподеле средстава за финансирање/суфинансирање програма и пројеката удружења/организација у граду Крагујевцу у 2025. години (“Службени лист града Крагујевца” број 39/24 и 3/25).

Поглављем III овог Решења утврђена је обавеза закључења уговора о финансирању/суфинансирању посебног програма који је основ за исплату средстава и праћење реализације финансираних /суфинансираних посебних програма, и обавеза носилаца програма да ускладе буџет, односно да доставе нову спецификацију трошкова у складу са додељеним средствима надлежној градској управи која ће након контроле од стране надлежне градске управе (уколико је усаглашена са додељеним средствима) постати саставни део уговора.

Поглављем IV овог Решења утврђен је поступак преноса средстава, који ће се вршити на основу Уговора и решења Градоначелника о исплати средстава, уплатом средстава на наменски рачун носилаца програма, а по поднетом захтеву носилаца програма, у складу са оствареним приходима и примањима буџета града Крагујевца за 2025. годину, а максимално до висине новчаног износа опредељеног у табеларном приказу у поглављу I овог Решења.

Поглављем V овог Решења утврђена је обавеза носилаца програма да доставе захтев за пренос средстава, као и извештаје о утрошку средстава са пратећом документацијом Градској управи за друштвене делатности, обавеза да без одлагања а најкасније у року од 10 дана од дана сазнања о наступању околности услед којих нису у могућности да реализују посебан програм, о истом доставе писану информацију надлежној градској управи, као и обавеза носилаца програма који не буду у могућности да реализују програм у целости да на захтев надлежне градске управе изврше повраћај исплаћених средстава за нереализовани део програма.

Поглављем VI овог Решења утврђена је обавеза носилаца програма да наменски користе средства исплаћена из буџета града Крагујевца као и овлашћење Града да захтева повраћај пренетих средстава у случају поступања носилаца програма супротно одредбама члана 46. Правилника о одобравању и финансирању програма којим се остварује општи интерес у области спорта на територији града Крагујевца (''Службени лист града Крагујевца'', број 33/20 и 31/22).

Поглављем VII овог Решења утврђена је надлежност Градске управе за друштвене делатности, односно градске управе надлежне за цивилни сектор за реализацију овог Решења.

Поглављем VIII овог Решења утврђује се да је Решење коначно и у складу са Законом о спорту прописује могућност покретања управног спора.

Поглављем IX овог Решења утврђен је начин објављивања Решења, односно да ће се исто објавити у Службеном листу града Крагујевца, на званичној интернет страници Града [www.kragujevac.ls.gov.rs](http://www.kragujevac.ls.gov.rs) и огласној табли Градске управе за друштвене делатности.

**ПРЕДСЕДНИК,**

**Никола Дашић с.р.**